War Horse (cinta)

Iste articlo ye sobre una cinta de drama belico anglo-indo-estausunidense estrenada en 2011; ta atros usos, se veiga War Horse.

War Horse (títol orichinal en anglés, en aragonés Caballo de guerra, enguerada en Aragón con o títol metat en anglés metat en castellano de War Horse (Caballo de batalla)), en aragonés Caballo de guerra (caballo de batalla) ye una cinta de cine de drama belico coproducida por o cine estausunidense, lo cine britanico y lo cine indio, estrenada l'anyo 2011 y dirichida por Steven Spielberg seguntes un guión adaptau por Lee Hall y Richard Curtis (basau en War Horse, una novela publicada por Michael Morpurgo l'anyo 1982, y en War Horse, una obra teatral de Nick Stafford de l'anyo 2007), con una banda sonora orichinal de John Williams, una dirección de fotografía de Janusz Kamiński, una producción cinematografica de Steven Spielberg y Kathleen Kennedy ta las productoras DreamWorks Pictures, Reliance Entertainment y Amblin Entertainment y The Kennedy/Marshall Company, y que conta con un elenco d'o cual en fan parte, entre d'atros actors, Emily Watson, David Thewlis, Peter Mullan, Niels Arestrup, Jeremy Irvine, Tom Hiddleston, Benedict Cumberbatch, Céline Buckens, Toby Kebbell, Patrick Kennedy, Leonard Carow, David Kross, Matt Milne, Robert Emms, Eddie Marsan, Nicolas Bro, Rainer Bock, Hinnerk Schönemann, Gary Lydon, Geoff Bell, Liam Cunningham, Sebastian Hulk, Gerard McSorley, Tony Pitts, Pip Torrens, Philippe Nahon, Jean-Claude Lecas, Julian Wadham, David Dencik, Edward Bennett, Johnny Harris, Tam Dean Burn, Maximilian Brückner, Michael Ryan y Maggie Ollerenshaw.

War Horse conta la historia d'un caballo naixiu en 1912 en Devon en o Reino Uniu. Ye un caballo de buena raza, apto ta corridas y astros esportes ecuestres, y cuan encara ye un potro lo venden en una subhasta, a on lo merca lo granchero Ted Narracott en superando la oferta d'o suyo terratenient Lyons. Resulta que la familia amenistaba un caballo ta treballar y no un caballo de corridas, asinas que la suya muller, Rose, se permena. Pero finalment o fillo, Albert, fa vinclos bien estreitos con l'animal y consigue que accepte treballar con l'aladro levando una collera, salvando la grancha d'a familia. Pero en 1914 as pluyas escotiflan a la familia y Ted se veye obligau a vender o caballo a l'exercito britanico, que amenista caballos ta la guerra. L'oficial que merca l'animal ta l'exercito li promete a Albert que cudiará de l'animal y que estará lo suyo caballo personal. Tanimientres, cuan plegan en Francia en a batalla, l'oficial muere en una carga de caballería que desfan as metralladeras alemanas y lo caballo pasa a mans alemanas. Destinan a l'animal a artillería, ta transportar canyons, pero cuan os caballos no acceptan a collera deciden matar-los, alvando-se nomás que porque lo caballo protagonista conoixeba y accepta la collera. Treballa asinas en Flandres a lo cudiau de dos chirmans soldaus de l'exercito alemán, dica que los consideran desertors y los fusilan, sin parar cuenta d'os caballos que auedan asinas libres. Una coven francesa, Emilie, los troba y fa tamién una gran amistat con o caballo, pero nuevament lis son confiscaus toz os caballos por os alemans. Cuan plega 1918, Albert s'ha alistau en l'exercito britanico y luita en a segunda batalla d'o Somme, a on queda feriu y con ceguera temporal. D'atra man, o soldau alemán que cudia d'os caballos finalment los libera ta evitar-lis a muerte, y lo protagonista torna a quedar libre. Sindembargo, queda atrapau en una arambrada en a linia d'o frent entre toz dos exercitos, estando liberau por dos soldaus, un alemán y un anglés., quedando lo caballo en poder de l'anglés, qui lo leva enta las suyas linias. Cuan Albert escuita la narración d'istos feitos, queda convenciu de que se tracta d'o suyo caballo y marcha en a suya busca, conseguindo trobar-lo. Pero bien lueg remata la guerra y l'exercito britanico decide que nomás que los caballos d'os oficials tornen en o Reino Uniu y toz os demás se vendan en subhasta. En a subhasta Albert y los suyos camaradas puyan contra un carnicero, pero parixe en a subhasta l'avuelo d'Emilie, qui fa una puya insuperable y consigue l'animal, porque perteneixió a la suya nieta que ha muerto dende alavez, y no sabe de l'intrés que tien Albert por l'animal en estar él qui lo crió.

A cinta s'ambienta en os anyos 1912, 1914, 1915, 1916, 1917 y 1918 en Devon (Anglaterra) en o Reino Uniu, en Francia y en Flandres en Belchica, y las suyas escenas se filmoron en Luton (Bedfordshire), Stratfield Saye (Hampshire), Chippenham (Wiltshire), Farnham y Ockham (Surrey) y Sheepstor, Widecombe in the Moor, Yelverton y atras localizacions en Devon, amás d'en os Longcross Studios en Chertsey (Surrey) y los Twickenham Studios en Twickenham (Gran Londres). [https://www.imdb.com/es-es/title/tt1568911/locations/?ref_=tt_dt_loc Localizacions de War Horse] en Internet Movie Database.

Se tracta d'una cinta que ha recibiu cuantos premios y nominacions, en destacando seis nominacions a los Premios Oscar (Millor Cinta, Millor Disenyo de Producción, Millor Fotografía, Millor Banda Sonora Orichinal, Millor Edición de Soniu y Millor Mezcla de Soniu) en a suya 84ena edición; cinco nominacions a los Premios BAFTA (Millor Banda Sonora, Millor Fotografía, Millor Disenyo de Producción, Millor Soniu y Millors Efectos Especials) en a suya 65ena edición; y dos nominacions a los Premios Globos d'Oro (Millor Cinta Dramatica y Millor Banda Sonora Orichinal) en a suya 69ena edición.

 Elenco War Horse en Internet Movie Database. 
 Actor  Papel  Notas    '''' 

 Se veiga tamién 
 Cine en 2011.
 Cintas de 2011.

 Referencias 

 Vinclos externos 
  War Horse en Internet Movie Database.
  War Horse en Box Office Mojo.
  War Horse en Rotten Tomatoes.

Categoría:Cintas ambientadas en Devon
Categoría:Cintas ambientadas en Flandres
Categoría:Cintas ambientadas en Francia
Categoría:Cintas ambientadas en 1912
Categoría:Cintas ambientadas en 1914
Categoría:Cintas ambientadas en 1915
Categoría:Cintas ambientadas en 1916
Categoría:Cintas ambientadas en 1917
Categoría:Cintas ambientadas en 1918
Categoría:Cintas con banda sonora orichinal de John Williams
Categoría:Cintas con dirección de fotografía de Janusz Kamiński
Categoría:Cintas con guión de Lee Hall
Categoría:Cintas con guión de Richard Curtis
Categoría:Cintas con montache de Michael Kahn
Categoría:Cintas de cine belico
Categoría:Cintas de cine de drama
Categoría:Cintas d'Estaus Unius
Categoría:Cintas d'a India
Categoría:Cintas d'o Reino Uniu
Categoría:Cintas dirichidas por Steven Spielberg
Categoría:Cintas en alemán
Categoría:Cintas en anglés
Categoría:Cintas en Color by DeLuxe
Categoría:Cintas interpretadas por Benedict Cumberbatch
Categoría:Cintas interpretadas por Céline Buckens
Categoría:Cintas interpretadas por David Dencik
Categoría:Cintas interpretadas por David Kross
Categoría:Cintas interpretadas por David Thewlis
Categoría:Cintas interpretadas por Eddie Marsan
Categoría:Cintas interpretadas por Edward Bennett
Categoría:Cintas interpretadas por Emily Watson
Categoría:Cintas interpretadas por Gary Lydon
Categoría:Cintas interpretadas por Geoff Bell
Categoría:Cintas interpretadas por Gerard McSorley
Categoría:Cintas interpretadas por Hinnerk Schönemann
Categoría:Cintas interpretadas por Jean-Claude Lecas
Categoría:Cintas interpretadas por Jeremy Irvine
Categoría:Cintas interpretadas por Johnny Harris
Categoría:Cintas interpretadas por Julian Wadham
Categoría:Cintas interpretadas por Leonard Carow
Categoría:Cintas interpretadas por Liam Cunningham
Categoría:Cintas interpretadas por Maggie Ollerenshaw
Categoría:Cintas interpretadas por Matt Milne
Categoría:Cintas interpretadas por Maximilian Brückner
Categoría:Cintas interpretadas por Michael Ryan
Categoría:Cintas interpretadas por Nicolas Bro
Categoría:Cintas interpretadas por Niels Arestrup
Categoría:Cintas interpretadas por Patrick Kennedy
Categoría:Cintas interpretadas por Peter Mullan
Categoría:Cintas interpretadas por Philippe Nahon
Categoría:Cintas interpretadas por Pip Torrens
Categoría:Cintas interpretadas por Rainer Bock
Categoría:Cintas interpretadas por Robert Emms
Categoría:Cintas interpretadas por Sebastian Hulk
Categoría:Cintas interpretadas por Tam Dean Burn
Categoría:Cintas interpretadas por Toby Kebbell
Categoría:Cintas interpretadas por Tom Hiddleston
Categoría:Cintas interpretadas por Tony Pitts
Categoría:Cintas producidas por Kathleen Kennedy
Categoría:Cintas producidas por Steven Spielberg
Categoría:Cintas rodadas en Chertsey
Categoría:Cintas rodadas en Chippenham
Categoría:Cintas rodadas en Devon
Categoría:Cintas rodadas en Farnham
Categoría:Cintas rodadas en Luton
Categoría:Cintas rodadas en Ockham
Categoría:Cintas rodadas en Sheepstor
Categoría:Cintas rodadas en Stratfield Saye
Categoría:Cintas rodadas en Twickenham
Categoría:Cintas rodadas en Widecombe in the Moor
Categoría:Cintas rodadas en Yelverton (Devon)
Categoría:Cintas de cine sobre a Primera Guerra Mundial